PLANB ดีด 5% ลุ้นกำไร Q1 โตเด่น รับสื่อโฆษณาพุ่ง โบรกชูเป้า 10.50 บ.
PLANB เด้ง 5% โบรกชี้กำไรไตรมาส 1/66 เพิ่มขึ้น เมื่อเทียบกับงวดเดียวกันของปีก่อน ตามอัตราการใช้สื่อโฆษณาที่เพิ่มขึ้น โดยยังคงแนะนำราคาเป้าหมาย 10.50 บาท 
PLANB ดีด 5% โบรกชี้กำไรไตรมาส 1/66 เพิ่มขึ้น เมื่อเทียบกับงวดเดียวกันของปีก่อน ตามอัตราการใช้สื่อโฆษณาที่เพิ่มขึ้น โดยยังคงแนะนำราคาเป้าหมาย 10.50 บาท
28 เม.ย. 2566

ผู้สื่อข่าวรายงานว่า วันนี้ (28 เม.ย.66) ราคาหุ้น บริษัท แพลน บี มีเดีย จำกัด (มหาชน) หรือ PLANB ล่าสุด ณ เวลา 11:15 น. อยู่ที่ระดับ 8.10 บาท บวก 0.35 บาท หรือ 4.52% สูงสุดที่ระดับ 8.10 บาท ต่ำสุดที่ระดับ 7.75 บาท ด้วยมูลค่าซื้อขาย 73.35 ล้านบาท

บล.กรุงศรี พัฒนสิน ระบุในบทวิเคราะห์ ประเมินว่า PLANB ยังคงแนะนำราคาเป้าหมาย 10.50 บาท คาดกำไรไตรมาส 1/2566 เพิ่มขึ้น เทียบช่วงเดียวกันของปีก่อน ตามอัตราการใช้สื่อโฆษณาที่เพิ่มขึ้น เบื้องต้นคาดอยู่ระดับ 58-60% (ไตรมาส 1/2565 อยู่ที่ 52.1%)
โดยประเมินกำไรปี 2566 อยู่ที่ 983 ล้านบาท เติบโต 40% เมื่อเทียบช่วงเดียวกันของปีก่อน เป็นนิวไฮใหม่บริษัท และสูงกว่าจุดสูงสุดเดิมในปี 2562 อยู่ที่ 743 ล้านบาท ถึง 32% จากภาพการฟื้นตัวที่ชัดเจน คาด U-rate เพิ่มสู่ระดับ 66% จากปี 2565 ที่ 61.4%